TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Peaminister Netanyahu Ameerika ringreisil
Iisraeli suhted araabiamaadega paranemas
Hamas ja Hezbollah valmistuvad sõjaks Iisraeli vastu
Iisraeli peaminister Benjamin Netanyahu
tegi 4-päevase ringreisi mitmes Lõuna-Ameerika riigis,
sihiga soojendada vanu suhteid ja luua uusi.
See on esimene Iisraeli ametisoleva peaministri visiit Lõuna-Ameerikasse.
Netanyahu alustas Argentiinast,
kus kohtus riigi juhtidega ja külastas kohalikku juudikogukonda,
mis on üks maailma suurimaid juudikogukondi väljaspool Iisraeli
ja kuhu kuulub ca 200 000 liiget.
Peaminister austas oma kohaloluga juudi ühendust AMIA,
kus 1994. a toimunud terrorirünnakus hukkus 89 inimest.
Visiidi tipphetk oli teisipäev,
kui Netanyahu kohtus Argentiina presidendi
ja sinna just selleks saabunud Paraguay presidendiga.
Kolmapäeval lendas Netanyahu Kolumbiasse ja edasi Mehhikosse,
kuhu Iisraeli abirühmad on valmis maavärinaohvreile appi tulema.
Sealt jätkab ta teed USAsse,
kohtub USA presidendiga ja osaleb ÜRO Peaassambleel.
Lähiajal avatakse uus raudteeliin Haifa ja Tirat Karmeli vahel.
Edaspidi jätkatakse liini Tel Avivi, Ben Gurioni lennuväljale
ja Beer Shevasse.
Raudteeliini katsetamine algas juba septembri alguses
ja rahvale avatakse liin umbes nädala pärast.
Enne Lõuna-Ameerikasse suundumist
mainis Netanyahu välisministeeriumis peetud kõnes,
et Iisraeli suhted araabiamaadega on just praegu ennenägematult head.
Need on jõudnud tasemele,
kus koostöö erinevate araabiariikidega on ajaloos enneolematul tasandil.
Muutused on tohutult suured,
kuid kõigist neist ei saa veel avalikult rääkida.
Ta mainis ka, et Saudi Araabia kroonprints Mohammed bin Salman
käis paari nädala eest Iisraelis, kuid ülisalaja.
Visiidi kohta polnud mingit infot enne kui see oli toimunud.
Tulevase kuninga sõnul kuulusid delegatsiooni
riigi välispoliitika, majanduselu, luure ja armee juhtkonna tippesindajad.
Teine avalikustatud nimedest oli Saudi kindral Anwar Eshki,
kes on varemgi Iisraelis käinud.
Araabia Emiraatide meediaallika sõnul oli üks visiidi peaeesmärke majandus.
Allika sõnul on saudide majandus pikalt madalseisus olnud
seoses madala toornafta hinnaga.
Seepärast vajatakse laenu rahvusvahelistelt rahandusfirmadelt.
Kuid Maailmapank ja IMF ei anna laenu,
enne kui Saudi Araabia on ametlikult Iisraeli tunnustanud.
Peaminister Netanyahul oli seega põhjust rahuloluks
uute suhetega araabiamaailmas.
Iisraeli siseluureteenistuse Shin Beti juhi Nadav Argamani sõnul
on teenistus käesoleval aastal ära hoidnud üle 200 terrorirünnaku.
Üksnes suvel, juulis-augustis, hoiti ära 70 rünnakut,
mida plaaniti nii tsiviilelanike kui politsei- ja armeepersonali vastu.
Argamani sõnul on suurimaks siseohuks siiski Gaza,
kus Iraani toetatud Hamas valmistub uueks sõjaks Iisraeliga.
Iraan on viimastel kuudel rahastanud,
relvastanud ja koolitanud Hamasi väga heldelt
ja neil on kasutada üle 10 000 raketi, mürsu ja granaadi,
ning ca 15 000-pealine kaasaegsete relvadega armee.
Iisrael ja USA leppisid kokku diplomaatilises kampaanias ÜROs,
et nn palestiinlaste pagulasstaatus muutuks õigemaks ja sihipärasemaks.
Hetkel hoolitseb nende pagulaste eest ÜRO allorgan UNRWA,
kes on teinud seda juba üle 70 aasta. UNRWA-le algselt antud mandaat
ei vasta siiski enam oma eesmärgile ja seepärast tuleb seda muuta.
Selleks vajab Iisrael USA ja paljude teiste riikide tuge.
Üks Iisraeli Välisministeeriumi vanemametnik
on käinud nii Washingtonis kui ÜRO peakorteris New Yorgis,
et esitleda alternatiivset mudelit, millega UNRWA mandaati pikendada.
Iisraeli asevälisminister Tzipi Hotovely Likudist
käis samuti sama ülesandega USAs
ja vestles sellest pikalt vabariiklasest senaatori Ted Cruziga.
Ka senaator Cruz ajab põgenikeasja Iisraeli valitsusega samas suunas.
UNRWA mandaadi muutmine on esile kerkinud ka seetõttu,
et Hamas ja ka Fatah Läänekaldal
on pidevalt ära kasutanud UNRWA sõidukeid, kiirabiautosid ja ladusid
oma relvade või sõdurite salaveoks
ja erapooletut ühendust nii oma huvides kasutanud.
Gazat valitsev Hamas tahab laiendada oma tegevust Süüriasse ja Liibanoni.
Nad pole siiski sõdimas Süüria valitsuse vastu,
vaid tahavad luua Damaskusesse ja selle lähikonda baase,
kust Iisraeli vastu võidelda.
Eriti murettekitav Iisraeli seisukohast on see,
et Iraanil oleks nii täiesti vabad käed
Hamasi relvastamiseks kaasaegseimate rakettidega.
Kui neid tulistataks Süüria ja Liibanoni aladelt,
satuks Iisrael avalikku sõjaseisukorda mõlemaga.
Hamasi plaani muudab võimalikuks fakt,
et Egiptuse president al-Sisi ja Assad Süürias saavad hästi läbi.
Venemaa toetab avalikult Süüriat
ja Iraan omakorda nii Süüriat, Hamasi kui Hezbollah't Liibanonis.
Iisrael pole üksnes mures
Hamasi jätkuva relvastumise ja ähvarduste pärast,
vaid ka vastavate reaktsioonide pärast Hezbollah' suunalt
põhjanaabri juures Liibanonis.
Kummagi taga on Iraani pidevalt süvenev kohalolu Süürias
ISISe käest vabanenud aladel
ja nagu varasemates saadetes tõdenud oleme,
on Iraani Revolutsioonikaartil ja armeel
territooriumil tegutsemiseks peaaegu vabad käed.
Hezbollah'l pole tanke ega õhujõude,
kuid neil on Lõuna-Liibanonis üle 100 000 raketi ja granaadi.
ÜRO rahuvalveühendus UNIFIL
pole suutnud takistada piirkonnas selliste baaside rajamist,
kuigi selle mandaat on eeldanud just seda.
Iisraeli armeeladvikus arvatakse õigustatult,
et Hamas ja Hezbollah plaanivad Iisraeli vastu simultaanset rünnakut.
Kuid Iisraeli armee on valmistunud ka selliseks võimaluseks.
See on tänaseks kõik.
Iisrael vajab meid kõigi meie palvetega,
et ühel päeval koidaks kogu territooriumil rahu.
Palvetage ja jääge meie kanalile!
Tõlge: Monika Jaaguri
Kui soovite saadet toetada,
võite helistada TV7 Eesti telefonil 900 1777.
Kõne hind on 7 euri.
Võid teha ka ülekande ekraanil nähtavale arvele.
Lisa kindlasti makse saaja nimi ja viitenumber.
Jumal õnnistab neid, kes Iisraeli õnnistavad.
Aitäh toetuse eest!
Lisainfo: www.tv7.ee